


                         					
          REPUBLIKA HRVATSKA
KRAPINSKO-ZAGORSKA ŽUPANIJA
   OPĆINA SVETI KRIŽ ZAČRETJE
            OPĆINSKO VIJEĆE 

KLASA: 024-01/26-01/002
URBROJ: 2140-28-01-26-6
Sveti Križ Začretje, 04.09.2026.


P O Z I V
NA 12. SJEDNICU OPĆINSKOG VIJEĆA
SVETI KRIŽ ZAČRETJE
Sazivam 12. sjednicu Općinskog vijeća Sveti Križ Začretje, koja će se održati:

u srijedu, 09.09.2026. godine u  17.30 sati
 Sjednica će se održati u zgradi Općine,  Trg hrvatske kraljice Jelene 1

D N E V N I   R E D 
1. Verifikacija zapisnika sa 11. sjednice Općinskog vijeća održane 14.08.2026. godine
2. Vijećnička pitanja
3. Informacija o pismenoj molbi Udruge hrvatskih vojnih invalida Domovinskog rata Zabok 
4. Donošenje Odluke o dodjeli javnih priznanja za 2026. godinu 
5. Donošenje Polugodišnjeg izvještaja o izvršenju Proračuna Općine Sveti Križ Začretje za 2026. godinu
6. Donošenje Odluke o usvajanju izvješća o radu Općinskog načelnika za razdoblje 01.01.-30.06.2026. godine 
7. Donošenje I. izmjene i dopune Pravilnika o provedbi postupaka jednostavne nabave 
8. Pitanja i prijedlozi

Molimo Vas da se zbog važnosti odazovete ovoj sjednici, a u slučaju eventualne spriječenosti javite na broj telefona 049/227-764.
	

   Za točnost otpravka                  			   	       PREDSJEDNICA                                                         
      PROČELNICA                                                                          OPĆINSKOG VIJEĆA 
JEDINSTVENOG UPRAVNOG ODJELA                            Tončica Božić, univ. spec. act. soc., v.r.                        
Maja Jerneić Piljek, mag. iur.           
          		












1. [bookmark: _Hlk199847295]Silvija Profeta Fabijančić, Marije Jurić Zagorke 41, Sv. Križ Začretje
2. Juraj Matkun, Klupci Začretski 66, Sv. Križ Začretje
3. Dražen Čvek, Vrankovec 5B, Sv. Križ Začretje
4. Marko Jelenić, Donja Pačetina 136, Sv. Križ Začretje
5. Dubravka Mišak Skočaj, Donja Pačetina 1C, Sv. Križ Začretje
6. Ivan Mladić, Kozjak Začretski 57, Sv. Križ Začretje  
7. Josip Loina, Ljudevita Gaja 5A, Sv. Križ Začretje
8. [bookmark: _Hlk73519537]Miljenko Šoštarić, Ulica I. Lovrenčića 10, Sv. Križ Začretje 
9. [bookmark: _Hlk73519640]Tomislav Milunović, Bakliža Mirka 1, Sv. Križ Začretje
10. Ana Kuhar, Vrankovec 84, Sv. Križ Začretje
11. Marko Božiček, Štrucljevo 43, Sv. Križ Začretje
12. Tončica Božić, Mirkovec 57, Sv. Križ Začretje
13. Sandra Majsec, Marije Jurić Zagorke 32, Sv. Križ Začretje
14. Marko Kos, ovdje
15. Maja Jerneić Piljek, ovdje
16. Jasminka Lasić, ovdje
17. Lidija Lisjak, ovdje
18. Goran Roginić, ovdje 
19. Radio Stubica, Toplička cesta 5
20. Zagorje International,
21. Zagorski list, 
22. Pismohrana, ovdje.
























ZAPISNIK

 	s 11. sjednice Općinskog vijeća Sveti Križ Začretje održane dana 14.08.2026. godine u prostorijama Općine Sveti Križ Začretje, s početkom u 18.00 sati

NAZOČNI ČLANOVI OPĆINSKOG VIJEĆA: 
Dražen Čvek, Dubravka Mišak Skočaj, Josip Loina, Marko Božiček, Ana Kuhar, Tončica Božić, Silvija Profeta Fabijančić, Juraj Matkun, Sandra Majsec, Ivan Mladić, Tomislav Milunović, Marko Jelenić

SJEDNICI NIJE NAZOČAN:  Miljenko Šoštarić (op) 

SJEDNICI SU JOŠ NAZOČNI: 
1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Jasminka Lasić, stručni suradnik za ekonomske poslove, ujedno i zapisničar

Predsjednica Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke. 
Navodi da se sjednica snima i tonski zapis čini sastavni dio zapisnika. 

Nadalje, bez rasprave, jednoglasno  (sa „ZA“ 12 „PROTIV“ 0, „SUZDRŽAN“ 0) se usvaja sljedeći:

D n e v n i   r e d 
9. Verifikacija zapisnika sa 10. sjednice Općinskog vijeća održane 09.07.2026. godine
10. Vijećnička pitanja 
11. Donošenje Pravilnika o provedbi postupaka jednostavne nabave
12. Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, k.č.br. 1716/4 k.o. Donja Pačetina te raspisivanju ponovljenog Javnog natječaja
13. Pitanja i prijedlozi


Točka 1.

Verifikacija zapisnika sa 10. sjednice Općinskog vijeća održane 09.07.2026. godine

Vijećnik Josip Loina navodi da je iz Zapisnika izostavljen  prijedlog vijećnika Miljenka  Šoštarića  da tri člana imenuje Općinski načelnik na prijedlog Općinskog vijeća od kojih jedan član Povjerenstva za jednostavnu nabavu bude iz oporbe. Dalje navodi da je izostavljen prijedlog gđe Tončice Božić da kada se vrši glasanje a ne bude bilo jednoglasno da u zapisnik bude uneseno tko je kako glasao.
Preslušavanjem tonskog zapisa tekst je dorađen na slijedeći način:
„Vijećnik Miljenko Šoštarić izražava nezadovoljstvo prijedlogom Pravilnika, pitajući na temelju čega se provodi selekcija i kojih je to pet izvođača, s obzirom na to da je na području općine registrirano njih 55. Dalje ističe članak 9. te navodi kako nikad nije čuo za povjerenstvo koje čine dva člana, predlaže da ih bude barem tri i da ih imenuje Općinsko vijeće da se ne ponove problemi kao s grobljem koje je spomenuo vijećnik Loina ili izgradnje parkirališta koje je napravljeno bez ikakvog papira i dozvole uz napomenu da bi bilo uredu da da su 2 člana iz vladajuće većine, a jedan iz oporbe, nebitno, neka si stave i sva tri, kao i inače.“ 
„Predsjednica Općinskog vijeća Tončica Božić navodi da će, sukladno razgovorima o Etičkom kodeksu i osnivanju Etičkog povjerenstva s prethodnih sjednica Općinskog vijeća te prijedlogu da se zna tko je za što glasao, za nju osobno od iduće sjednice vijeća u zapisniku pisati kako je glasala za pojedinu točku dnevnog reda, a ostali vijećnici neka odluče za sebe“. 

Vijećnik Juraj Matkun navodii da zahvaljuje načelniku na iscrpnom izvješću koje je tražio, no nije naveo da se moraju oglasiti sirene već da Državna uprava za zaštitu i spašavanje ima sustav uzbunjivanja koji mora biti u službi naroda.
	Vijećnica Sandra Majsec navodi da je primijetila da sada nema gramatičkih pogrešaka u zapisniku te zahvaljuje na tome.
	Prije glasanja vijećnik Josip Loina postavlja pitanje hoće li  će njegove primjedbe ući u zapisnik.
Predsjednica Općinskog vijeća Tončica Božić navodi da će njegove primjedbe ući u ovaj zapisnik kao primjedbe na prethodni zapisnik.
	Budući da daljnje rasprave nije bilo predsjednica Općinskog vijeća, Tončica Božić daje prijedlog na glasanje te se sa
	„ZA“ – 12 (dvanaest)
	„PROTIV“ – 0 (nema)
	„SUZDRŽAN“ – 0 (nema) donosi:


ZAKLJUČAK 
	Verificira se zapisnik sa 10. sjednice Općinskog vijeća održane 09.07.2026. godine 
u tekstu koji se prilaže ovom zapisniku i čini njegov sastavni dio.


Točka 2. 
Vijećnička pitanja 

Vijećnik Josip Loina navodi da je na prošloj sjednici postavio pitanje vezano uz  audio zapis sa sjednica  Općinskog vijeća. Molio bi da ga se uputi na koji način se može promijeniti Pravilnik da audio zapis može preslušati bilo koja osoba bez da se za to dobije odobrenje općinskog načelnika. 
Maja Jerneić Piljek odgovara da bi trebalo promijeniti Poslovnik o radu općinskog vijeća.
Predsjednica Tončica Božić predlaže da se donese zasebna odluka  kojom bi se odredilo da se tonski zapisi objavljuju na Internet stranici Općine, no to još treba Općinsko vijeće raspraviti.
Vijećnica Dubravka Mišak Skočaj navodi da je ona osobno protiv toga jer se već par puta uvjerila da su se tonski zapisi zloupotrebljavali na način da su se neke rečenice vadile iz konteksta i preoblikovali odgovori te se to na mrežama javno objavljivalo.  Smatra da postoji pisani zapisnik gdje je sve navedeno a ako netko želi preslušati zapisnik može to zatražiti. 
	Vijećnik Tomislav Milunović navodi da se slaže sa gospodinom Loinom jer se ovdje radi o objavi cijelog zapisnika pa nije moguće ništa vaditi iz konteksta. 
	Vijećnica Dubravka Mišak  Skočaj navodi da je bilo objava na mrežama gdje su se preoblikovali dijelovi zapisnika.
	Vijećnik Marko Božićek navodi da je on „za“ jer je to kompletan zvučni zapis sjednice Vijeća. Dalje navodi da se i zapisnik u papirnatom obliku može preoblikovati uz napomenu da zapisnik u pisanom obliku ovisi o samoj interpretaciji zapisničara. 
	Vijećnik Dražen Čvek navodi da postoji procedura na koji način se točke stavljaju na Dnevni red sjednica Općinskog vijeća kao i procedura za promjenu Poslovnika o radu Općinskog vijeća. Smatra da se vijećnici ne trebaju sada očitovati o svojem stavu već će isto učiniti na sjednici Općinskog vijeća gdje će se o istome raspravljati kao točki Dnevnog reda.
	Predsjednica Općinskog vijeća Tončica Božić navodi da je vijećnik Marko javno objavio neko svoje viđenje prošle sjednice Općinskog vijeća kroz objavu na Facebooku. Što se nje tiče ona bi više voljela da ako stvari idu u javnost neka idu na način kako to ona govori pa mada nešto krivo i rekla.
Vijećnica Sandra Majsec postavlja pitanje kada će dopis branitelja biti dostavljen Općinskom vijeću.
Općinski načelnik odgovara da se dopis može dati na sljedeću sjednicu Općinskog vijeća. Isti nije dostavljen jer je shvatio da su bili dovoljni odgovori s prošlih sjednica.
	Vijećnica Ana Kuhar postavlja pitanje u kojoj je fazi objava troškova Općine, odnosno „Transparentnost“.
	Maja Jerneić Piljek navodi da je sve objavljeno.
	Vijećnica Ana Kuhar navodi da nije provjeravala je li  sve objavljeno, no navodi primjedbu da bi osoba koja pretražuje morala znati koji dobavljači rade za općinu.
	Maja Jerneić Piljek poziva vijećnicu Kuhar da dođe jedan dan do stručnih službi Općine kako bi joj se dali odgovori na licu mjesta, a o čemu se mogu informirati i ostali vijećnici.



Točka 3.
Donošenje Pravilnika o provedbi postupaka jednostavne nabave

Jasminka Lasić daje uvodno obrazloženje o ovoj točci. Navodi izvršene promjene u odnosu na tekst Pravilnika koji je bio na prošloj sjednici Općinskog vijeća, a to je da prema novom prijedlogu sada Povjerenstvo ima najmanje  tri člana, a Poziv za dostavu ponuda za postupke jednostavne nabave veće od 15.000,00 eura, a manje ili jednake od 25.000,00 eura za nabavu robe i usluga te provedbu projektnih natječaja, odnosno manje ili jednake od 45.000,00 eura za nabavu radova provode putem modula jednostavne nabave, slanjem poziva za dostavu ponuda prema najmanje tri gospodarska subjekta. Dalje nazočne upoznaje s Izvješćem o provedenom javnom savjetovanju koje je vijećnicima dostavljeno putem e-maila.
Vijećnik Josip Loina navodi da su oni na prošloj sjednici predložili da članovi Povjerenstva za jednostavnu nabavu budu na prijedlog Općinskog vijeća te da jedan član bude iz redova oporbenih vijećnika.
Predsjednica Općinskog vijeća Tončica Božić navodi da Općinu zastupa i njezin je zakonski zastupnik općinski načelnik. U Zakonu o javnoj nabavi stoji da Povjerenstvo imenuje Naručitelj i u smislu Zakona to je općinski načelnik.
Vijećnik Josip Loina navodi da je njihov prijedlog da Povjerenstvo imenuje općinski načelnik, ali na prijedlog Općinskog vijeća.
Vijećnik Dražen Čvek navodi da razumije intenciju postizanja maksimalne transparentnosti i uključivosti Općinskog vijeća u donošenje odluka, no Općinsko vijeće je tijelo koje donosi odluke na temelju prijedloga Općinskog načelnika. Smatra da nije primjeren redoslijed donošenja odluka na način da Općinsko vijeće predlaže donošenje odluka općinskom načelniku. Općinsko vijeće bi u tom slučaju moglo predložiti donošenje odluke Općinskom načelniku, no on može odbiti prijedlog Vijeća. To nije primjereno predstavničkom tijelu.
Predsjednica Općinskog vijeća Tončica Božić navodi da je u postupak jednostavne nabave sada uključeno 6 ljudi – tri poslovna subjekta i još troje stručnih ljudi koji imaju uvid u postupak nabave čime je povećana transparentnost.
Vijećnik Marko Božićek navodi da je problem ako svih šest ljudi dolazi iz iste pozicije te se otvara prostor za muljaže. Općinski načelnik donosi odluku. Predlaže da Općinsko vijeće predloži člana, a načelnik će donijeti konačnu odluku.
Predsjednica Općinskog vijeća Tončica Božić navodi da imamo dva prijedloga – jedan je da se Pravilnik donese u tekstu koji je predložen, a drugi je prijedlog  oporbe.
Općinski načelnik navodi da su stručne službe analizirale prijedloge sa prošle sjednice te su ugrađena dva prijedloga oporbe, iako je većina susjednih jedinica lokalne samouprave usvojila Pravilnike kojima su propisani postupci jednostavne nabave kao što je bilo predloženo na prošloj sjednici. Imenovanje članova od strane Vijeća usporava rad i provedbu nabave. Postupci nabave su transparentni, podložni kontrolama i provjerama, a kao što je predsjednica rekla, više ljudi je uključeno u postupak.  Uvaženi su prijedlozi oporbe s prošle sjednice. 
Maja Jerneić Piljek i Tončica Božić obrazlažu postupak podnošenja amandmana koji je propisan Poslovnikom o radu Općinskog vijeća.
Vijećnik Marko Božićek navodi da je svjestan činjenice da gradonačelnici i načelnici raspravljaju o pojedinim temama i usuglašuju se u donošenju odluka, no mi ne moramo biti kao druge općine te se ne možemo zadovoljiti minimalnim standardima. 
Općinski načelnik navodi da Pravilnik kao i svaki drugi akt ide na kontrolu zakonitosti te se može dogoditi situacija da se o istome ponovno raspravlja na Općinskom vijeću. Smatra da su napravljeni određeni ustupci u odnosu na akt koji je predložen na prošloj sjednici Općinskog vijeća. Na ovaj način je postignut određeni kompromis, no još uvijek postoje nabave koje može izvršiti samo jedan gospodarski subjekt poput poštanskih usluga, tiskanica, projektantskog nadzora, objave oglasa i slično.  Svjestan je činjenice da svi kad razmatramo postupke jednostavne nabave razmišljamo o radovima, no istima se nabavljaju i druge robe i usluge.  Zakon je donijela Država, a ne Općina Sveti Križ Začretje. 
Vijećnica Silvija Profeta Fabijančić, nakon što je iznesen podatak o procijenjenoj vrijednosti poštanskih usluga, navodi da će se tu imati problema vezano uz provođenje nabave. Dalje navodi da se sada jednostavna nabava provodi putem oglasnika javne nabave čime je uvedena dodatna kontrola koju građani mogu vršiti u određenom dijelu.
Jasminka Lasić navodi da je dodatno uvedena mogućnost prigovora od strane ponuditelja što prema prijašnjim odredbama nije postojalo. 
Predsjednica Općinskog vijeća Tončica Božić ponovno postavlja pitanje ostaje li se i dalje pri amandmanu na članak 9. predloženog Pravilnika da jedan član Povjerenstva bude jedan član oporbene strane te napominje da bi to trebalo biti stručne osobe.
Vijećnik Josip Loina navodi da je prijedlog da jedan član bude iz oporbe dok ostali članovi mogu biti iz stručne službe. Navodi da gospođa Ana Kuhar ima iskustvo u javnoj nabavi. Još jednom navodi prijedlog.
Maja Jerneić Piljek navodi da zakonom nije striktno propisano da članovi povjerenstva ne mogu biti vijećnici, no praksa i mišljenja su da  to dovodi do miješanja izvršne  i predstavničke vlasti.
Vijećnik Marko Božićek još jednom navodi amandman na članak 9. stavak 1. u kojem oporbeni vijećnici predlažu da se rečenicom „Članove stručnog povjerenstva za jednostavnu nabavu odlukom imenuje općinski načelnik“ dopuni sljedećim tekstom: „od kojih je jedan član  iz redova oporbenih vijećnika“.
Općinski načelnik navodi da obzirom da je usvojen veći dio bitnih prijedloga s prošle sjednice Općinskog vijeća on se ne slaže s predloženim amandmanom te predlaže da se akt donese u tekstu koji je on predložio.
Vijećnik Dražen Čvek poziva kolege koji predlažu amandman da odustanu od istog. Navodi da osobno ima veliko povjerenje u stručne službe. Temelj za donošenje ovog Pravilnika je Zakon o javnoj nabavi kojeg je usvojio zakonodavac, odnosno Hrvatski sabor. Ima izuzetno veliko povjerenje u odluke koje donosi saborska većina. U prijedlogu akta koji je dostavljen na sjednicu je ugrađen određeni nadstandard. Da je bilo potrebno ovdje uključiti politiku, onda bi to saborska većina to predložila i donijela. Budući da je Republika Hrvatska pred prihvaćanjem članstva u OECD-u  ovaj Zakon, svi zakoni  i pravilnici za izbore čelnika, javnih tijela, institucija javnih tijela idu u smjeru veće transparentnosti. U tom smislu on ovaj pravilnik iščitava u smislu povećanja transparentnosti i demokracije. Kroz ove dvije ključne izmjene uvaženi su prijedlozi oporbe te smatra da bi se Pravilnik trebao usvojiti u tekstu koji je predložen.
Vijećnik Tomsilav Milunović navodi da je Vlada RH izmijenila niz propisa u svrhu pristupanja OECD-u. Smatra da jedinice lokalne samouprave postoje iz razloga da nadopune ono što centralna vlast ne radi. Kao takvi bi trebali iskoristiti sve ovlasti i preuzeti na sebe obveze koje nam zakon pruža i ostavlja nam da u određenom dijelu budemo inovativni. Postavlja pitanje koja je najgora posljedica načelnika koja može proizaći iz pogrešne odluke koju donese.
Općinski načelnk odgovara da može doći do toga da se određeni projekt ne realizira u roku koji je predviđen za njegovu realizaciju. Također su zakonom propisane  kazne i sankcije i ostale mjere, no intencija je da se ne gubi na vremenu zbog stvari koje zakonodavac nije predvidio.
Vijećnik Tomislav Milunović navodi   da se slaže da pitanje javne nabave nije političko pitanje no pitanje trošenja javnog novca svakako je političko pitanje jer je od interesa ne samo za vijećnike, nego za sve građane i općinu . Kad načelnik kaže da je najgora situacija koja se može dogoditi da nešto propadne on kaže da je to političko pitanje jer su uzalud baćeni novci za taj postupak i postupak se mora ponoviti. U tom smislu u cilju transparentnosti  treba iskoristiti mogućnost da jedna osoba član povjerenstva bude neovisna osoba, odnosno neovisni stručnjak a to je svaka osoba koja nije iz općine i njezinih tijela jer je općina izvršna vlast. Ukoliko se načelniku ne sviđa da ta osoba bude iz oporbe to treba negdje drugdje raspravljati.
Vijećnik Marko Božićek navodi da svi oporbeni vijećnici ostaju kod amandmana.
Predsjednica Općinskog vijeća, Tončica Božić daje na glasanje prijedlog amandmana. Vijećnici su glasali o predloženom amandmanu kako slijedi:

„ZA“ –  4 (četiri) (Josip Loina, Marko Božićek, Tomislav Milunović, Ana Kuhar) 

„PROTIV“ –7  (sedam)  (Dražen Čvek, Dubravka Mišak Skočaj,  Tončica Božić, Silvija Profeta Fabijančić, Juraj Matkun, Ivan Mladić, Marko Jelenić)

„SUZDRŽAN“ – 1 (jedan) (Sandra Majsec) 

Amandman nije usvojen.	

Nakon toga Predsjednica Općinskog vijeća, Tončica Božić daje na glasanje prijedlog Pravilnika o provedbi postupaka jednostavne nabave

te se sa

„ZA“ –  7 (sedam) (Dražen Čvek, Dubravka Mišak Skočaj,  Tončica Božić, Silvija Profeta Fabijančić, Juraj Matkun, Ivan Mladić, Marko Jelenić)

„PROTIV“ –4  (protiv) (Josip Loina, Marko Božićek, Tomislav Milunović, Ana Kuhar)

„SUZDRŽAN“ – 1 (suzdržan) (Sandra Majsec) 


donosi
Pravilnik o provedbi postupaka jednostavne nabave
u tekstu koji se prilaže ovom zapisniku i čini njegov sastavni dio

Točka 4. 
Donošenje Odluke o poništavanju Javnog natječaja za prodaju nekretnine u vlasništvu Općine Sveti Križ Začretje, k.č.br. 1716/4 k.o. Donja Pačetina te raspisivanju ponovljenog Javnog natječaja

Općinski načelnik daje uvodno izvješće o ovoj točci.
	Predsjednica Općinskog vijeća Tončica Božić postavlja pitanje zašto ponavljamo postupak prodaje ako znamo da nema zainteresiranih.
	Općinski načelnik odgovara da se postupak ponavlja sukladno propisanoj proceduri. Nada se da će se daljnjim raspisivanjem proširiti informacija o prodaji predmetnog zemljišta.
	Predsjednica Općinskog vijeća Tončica Božić navodi da joj se čini jeftinije da se postavi tabla na zemljište sa natpisom da je isto na prodaju i s kontakt telefonom.
	Općinski načelnik navodi da to nije isključeno, no mora se poštivati procedura.
	Maja Jerneić Piljek navodi da se natječaj objavljuje u Zagorskom listu i na webu u sklopu troškova godišnjeg oglašavanja.
	Budući da daljnje rasprave nije bilo predsjednica Općinskog vijeća Tončica Božić daje prijedlog na glasanje te se sa: 

„ZA“ –  11 (dvanaest) (Dražen Čvek, Dubravka Mišak Skočaj,  Tončica Božić, Juraj Matkun, Ivan Mladić, Marko Jelenić, Josip Loina, Marko Božićek, Tomislav Milunović, Ana Kuhar, Sandra Majsec)

„PROTIV“ –0 (nema)

„SUZDRŽAN“ – 1 (suzdržan) (Silvija Profeta Fabijančić) 

donosi: 
Odluka o poništavanju Javnog natječaja za prodaju nekretnine u vlasništvu Općine Sveti Križ Začretje, k.č.br. 1716/4 k.o. Donja Pačetina te raspisivanju ponovljenog Javnog natječaja
u tekstu koji se prilaže ovom zapisniku i čini njegov sastavni dio


Točka 5.
Pitanja i prijedlozi

	Vijećnik Tomislav Milunović navodi da je uoćio da se određeni dio stabala oko ribnjaka suši te predlaže da se angažira određeni stručnjak  da utvrdi razlog te pojave s ciljem da se stabla pokušaju spasiti.
	Općinski načelnik također iskazuje zabrinutost te odgovara da kesteni imaju nametnika kestenov moljac koji uzrokuje odumiranje kestena. Stabla i zemljište na kojem su zasađena su u privatnom vlasništvu i otežana je komunikacija s njima. Svjesni smo činjenice da jezera propadaju, imamo želju i volju da se oni zaštite, no bez suglasnosti vlasnika parcele ne možemo ulaziti u određene postupke. Prije nekoliko godina kontaktirane su stručne službe koje se bave ovom materijom, no akcije na privatnom zemljištu ne mogu se poduzimati bez suglasnosti s vlasnikom. Nažalost, neke vrijedne nekretnine zbog pogrešnih odluka iz prošlosti postale su privatno vlasništvo čime je otežano njihovo održavanje zbog problema ulaganja javnog novca u privatno vlasništvo.
	Vijećnik Marko Božićek navodi da je u naselju Zleć prije dvadesetak godina napravljena drvena sjenica koja se nagnula i oštećena je, a tamo se okupljaju djeca. Kontaktirala ga je predsjednica mjesnog odbora koja je tražila uputu kome se može obratiti vezano za njezinu sanaciju.
	Općinski načelnik navodi da se predsjednica može njemu obratiti; uostalom tako im je rečeno i na konstituirajućoj sjednici Vijeća Mjesnog odbora. Navodi da je naselje Zleć nekada prednjačilo kao naselje, no u prošlosti je došlo do određenih neslaganja vezano uz eventualno darovanje zemljišta na kojem bi se uredio prostor za zajedničko korištenje.
	Vijećnik Tomislav Milunović postavlja pitanje u čijem je vlasništvu zgrada bivše Područne škole u Kozjaku te je li  istina da se tamo planira otvoriti Dom za starije osobe.
	Općinski načelnik navodi da je zgrada u nadležnosti Krapinsko-zagorske županije te da prema informacijama kojima raspolažemo Krapinsko-zagorska županija pokušava prijaviti projekt energetske obnove zgrade u smislu uređenja prostora za brigu o starijim osobama.
	Tomislav Milunović navodi da je čuo da je tamo asfaltirano igralište te postavlja pitanje zašto se to radilo obzirom da još nije definirana namjena zgrade. 
	Općinski načelnik navodi da je napravljeno tankoslojno presvlačenje postojećeg asfaltiranog igrališta koje će se koristiti za potrebe mještana dok se zgrada ne privede svrsi. Navodi da je to traženo od ekipe koja na tom terenu organizira nogometni turnir, a igralište mogu koristiti djeca i ostali tijekom cijele godine. 
	Vijećnik Tomislav Milunović navodi da je spomenik braniteljima kod groblja prljav što ne dolikuje spomen obilježju braniteljima te moli da se isti redovito čisti.
	Vijećnik Juraj Matkun se nadovezuje na izlaganje gospodina Milunovića vezano uz suha stabla.  Navodi da je mnogo puta razgovarao sa gđom Mirnom koja je upozorila na prostor koji je uređen kao skijalište gdje postoji opasnost uništenja flore i faune od supstanci od kojih se radi umjetni snijeg. 
	Vijećnik Tomislav Milunović predlaže da se napravi analiza zemljišta i vode kako bi se utvrdio uzrok.
	Vijećnik Juraj Matkun predlaže da se s ciljem spomena na djecu koja su tragično preminula 01.08.2026. godine ulica ili parkić imenuje njihovim imenom.
	Vijećnica Silvija Profeta Fabijančić navodi da je od strane škole u tijeku izrada Pravilnika o nagrađivanju djece pa se jedna od nagrada može imenovati po njima.
	Predsjednica Tončica Božić podsjeća vijećnike, da obzirom da se bliži vrijeme donošenja proračuna amandmani na istog moraju biti u pismenom obliku i moraju biti konsolidirani na način da ukoliko se predlaže da se nešto doda istovremeno predlaže smanjenje određene stavke.  Predlaže vijećnicima da razmisle o objavi tonskih zapisa sjednica kako bi se to uobličilo u akt.
	Vijećnik Tomsilav Milunović navodi da nije siguran da li Općina ima javno objavljenu informaciju građanima o načinima predlaganja određenih stavki proračuna. Ako postoji moli da mu se na mail dostavi poveznica. Isto tako moli da se  isto objavi i na oglasnim pločama kako bi građani dobili informaciju na koji način mogu intervenirati u proračun.
	Vijećnica Sandra Majsec navodi da se ubuduće piše način na koji je ona glasala. 
	Maja Jerneić Piljek navodi da je to ušlo u zapisnik i da će se ubuduće to pisati.
	Predsjednica Općinskog vijeća Tončica Božić navodi da je takva i njezina odluka.

 
Predsjednica Općinskog vijeća Tončica Božić zaključila je sjednicu u 19,15 sati. 


       ZAPISNIČAR           					PREDSJEDNICA          	   
       Jasminka Lasić 					       OPĆINSKOG VIJEĆA	                                                                  
Tončica Božić, univ. spec. act. soc



























                            					                  
                 REPUBLIKA HRVATSKA	
   KRAPINSKO-ZAGORSKA ŽUPANIJA
     OPĆINA SVETI KRIŽ ZAČRETJE
ODBOR ZA DODJELU JAVNIH PRIZNANJA                                          
	
KLASA: 061-01/26-01/002
URBROJ: 2140-28-01-26-9
Sveti Križ Začretje, 04.09.2026.


PREDMET: Prijedlog za dodjelu javnih priznanja Općine Sveti Križ Začretje 

Odbor za dodjelu javnih priznanja na 2. sjednici održanoj  04.09.2026. godine razmatrao je inicijative za dodjelu javnih priznanja koja se uručuju na svečanoj sjednici Općinskog vijeća prilikom obilježavanja Dana općine 14. rujna.

Nakon rasprave Odbor je donio sljedeći:

ZAKLJUČAK

Predlaže se Općinskom vijeću da donese sljedeću

ODLUKU

I.
Povodom Dana Općine Sveti Križ Začretje 14. rujna 2026. godine dodjeljuju se sljedeće nagrade i priznanja:  

Povelja Općine Sveti Križ Začretje“

1. Općinska knjižnica i čitaonica Sveti Križ Začretje 
2. Zagorska javna vatrogasna postrojba Zabok 


Zahvalnica Općine Sveti Križ Začretje

1. Ivan Sever, Galovec Začretski 25 a, Sveti Križ Začretje 
2. Ivana Junković, Trg Julija Lembergera 3, Sveti Križ Začretje 
3. Nikola Dlesk - Donja Šemnica 131, 49000 Krapina
4. Kotarski Mihael - Mirkovec 42a 49223 Sveti Križ Začretje
5. Luka Biškup - Marije Jurić Zagorke 109, 49223 Sveti Križ Začretje 


II.
Nagrade i priznanja uručit će se na svečanoj sjednici Općinskog vijeća koja će se održati 11. rujna 2026. godine.

III.
Obrazloženje inicijatora sastavni su dio ovog Zaključka.


Predsjednica Odbora za dodjelu javnih priznanja
        Dubravka Mišak Skočaj 







Obrazloženje inicijatora
	Povelja Općine Sveti Križ Začretje



OPĆINSKA KNJIŽNICA I ČITAONICA SVETI KRIŽ ZAČRETJE 
Samo 38 godina nakon prve čitaonice u Varaždinu, 1876. godine, osnovana je čitaonica u Svetom Križu Začretju. Ona je, kao i sve čitaonice tada, morala imati svoj program i statut koji se tada zvao : Pravila društva "Čitaonice" u Sv. Križu. Ta Pravila podnijeta su na ovjeru nadležnim organima Kraljevskoj hrvatsko - slavonsko - dalmatinskoj vladi, Odjelu za unutarnje poslove. Pravila su u ime Odbora za izradak pravila potpisali ravnajući učitelj gosp. Mirko Bakliža i hrvatski pjesnik gosp. Lavoslav Vukelić kao tajnik podžupanije Krapinsko - topličko svetokriške. Pravila su potvrđena od strane Zemaljske vlade, Odjela za unutarnje poslove, dana 22. 07. 1876. godine. 
Odlukom Poglavarstva Općine Sveti Križ Začretje Knjižnica i čitaonica se ponovo osamostaljuje dana 22. 07. 1996. godine. Treba napomenuti da se to dogodilo na 120 - godišnjicu postojanja Knjižnice u Svetom Križu Začretju. Osim što je Knjižnica postala samostalna institucija, vrlo je važno napomenuti da je tada došlo do potpuno novog uređenja prostora zahvaljujući sredstvima Ministarstva kulture Republike Hrvatske i sredstvima iz proračuna naše Općine.  Time su se stekli uvjeti za kvalitetan rad. Uz posudba knjiga, koja je primarna djelatnost za takvu ustanovu svetokriška općinska knjižnica se tijekom svih ovih godina bavila i ostalim aktivnostima. Tako je Knjižnica ugostila mnoge umjetnike i djelatnike vezane uz kulturu sa područja naše Općine, ali i iz ostalih dijelova Hrvatske. Uz potporu knjižnice  na području naše općine svoje su izložbe održali slikari: Ivan Lovrenčić, Ivan Lacković - Croata, Ivica Propadalo te brojni drugi umjetnici. Od pjesnika i književnika gosti su bili: Miro Gavran, Zvonimir Balog, Sanja Pilić, Nena Lončar, Branka Primorac, Sanja Polak i dr. Knjižnica tradicionalno održava Večeri ljubavne poezije, Večeri zavičajne poezije:"Se sikut kaj je čut", te "Kinč moje babice" gdje djeca iz županije dolaze učiti vještine naših baka i djedova. Održavaju se također pričaonice za djecu "Čiča miča, počinje priča, a predstavljen je i program EPTA - najljepše slikovnice svijeta i održan  recital "Što je ljubav". Treba istaći i nezamjenjivu ulogu u pripremama i organiziranju brojnih sadržaja koji čine tradicionalni svetokriški Tjedan kulture, zabave i športa. Dokazuju nam to imena onih koji su tu gostovali, odnosno čija su djela prezentirana publici. Kao i svake godine knjižnica aktivno  sudjeluje u organizaciji fašničke povorke kroz naše mjesto. 
Kako je iz gore navedenog razvidno Općinska knjižnica i čitaonica već dugi niz godina predstavlja nezaobilazno kulturno, informacijsko i obrazovno središte naše zajednice. Svojim kontinuiranim radom, inovativnim programima i iznimnim doprinosom razvoju društva, ova ustanova je odavno prerasla okvire klasične posudbe knjiga te postala istinski "dnevni boravak" naših sugrađana.
Kao ključni razlozi za dodjelu predloženog  priznanja ističu se sljedeća postignuća ustanove:
Kulturni i edukativni utjecaj: Knjižnica redovito organizira brojne manifestacije, književne večeri, izložbe, predavanja i kreativne radionice. Posebno se ističe rad s djecom i mladima kroz programe poticanja čitanja od najranije dobi te suradnju s lokalnim vrtićem i školom.
Društvena uključenost i partnerstvo: Knjižnica aktivno surađuje s lokalnim udrugama civilnog društva, umjetnicima i stručnjacima. Kroz inkluzivne projekte i volonterske programe, ona izravno utječe na podizanje kvalitete života u našoj sredini te promiče solidarnost i cjeloživotno učenje.
Promicanje lokalne baštine: Sustavnim prikupljanjem i očuvanjem građe o povijesti i tradiciji našega kraja, knjižnica djeluje kao čuvar lokalnog identiteta, predstavljajući našu zajednicu u najboljem svjetlu i izvan njezinih geografskih granica.
Iznimni poslovni i stručni rezultati koje predložena ustanova ostvaruje, trajna su vrijednost u društvenom razvitku našega kraja. Smatram da je Općinska knjižnica i čitaonica svojim predanim radom i prepoznatljivošću u javnosti u potpunosti zaslužila ovo javno priznanje, koje bi ujedno bilo i snažan poticaj za njezin daljnji rad.
ZAGORSKA JAVNA VATROGASNA POSTROJBA 
Zagorska javna vatrogasna postrojba Zabok osnovana je u kolovozu 1994. godine, kao Vatrogasna postrojba policijske uprave sa Ispostavom u Krapini. Na početku je bilo zaposleno 17 vatrogasaca. Kao takva djelovala je na području sadašnjih osnivača sve do 2000. godine kada vatrogastvo izlazi iz Ministarstva unutarnjih poslova i prelazi na lokalne jedinice od 2000.-2005. godine, te djeluje pod imenom „Javna vatrogasna postrojba Zabok“. 2005. godine postrojba mijenja ime Zagorska javna vatrogasna postrojba Zabok radi povećanja broja osnivača na 23 jedinice lokalne samouprave, tako da se područje djelovanja širi na te jedinice.
Postrojba danas broji 51 djelatnika, 34 više nego kad je osnovana. Također, u voznom parku ima 13 vatrogasnih vozila te raspolaže brojnom specifičnom opremom za zaštitu i spašavanje.  
Zagorska javna vatrogasna postrojba kroz dugi niz godina sudjelovala je na mnogobrojnim vatrogasnim intervencijama na području Općine te je sa dobrovoljnim vatrogasnim društvima koja djeluju na području Općine nositelj protupožarne zaštite na području Općine. Posebno se ističe izniman angažman i spremnost postrojbe na gašenju požara proizvodnog pogona tvrtke „Prostoria“ gdje su zajedno sa dobrovoljnim društvima sa našeg i okolnih područja pokazali besprijekorno jedinstvo vatrogasnih snaga. 
Oni su ti zbog kojih mirno spavamo jer znamo da su njihove ekipe sposobne i uvijek spremne za brzu reakciju te zaslužuju priznanje za dugogodišnji rad i kao ključan čimbenik u pružanju pomoći u izvanrednim situacijama na području Općine.
Inicijator: Općinski načelnik
	Zahvalnica Općine Sveti Križ Začretje 



IVAN SEVER 

Rođen je 06.01.1966. godine. Nakon osnovne škole Ivan Sever upisuje srednju školu za kovinotokara, koju uspješno završava, a kasnije se dodatno školuje i za keramičara. Prije otvaranja vlastitog obrta, dragocjeno radno iskustvo stjecao je u poduzećima Zagorski metalac i Keramika Krapina te radeći nekoliko godina u Njemačkoj.
Dana 1. travnja 2004. godine otvara obrt pod nazivom „KIKS obrt za trgovinu i graditeljstvo“. U sklopu obrta bavi se postavljanjem podnih i zidnih obloga (keramičkih, betonskih, kamenih i dr.), montažom gipsanih ploča, hidroizolacijskim radovima, izradom fasada, štukaturskim radovima te trgovinom na veliko.
Ivan Sever je iznimno aktivan član Udruženja obrtnika Sveti Križ Začretje, a ističe se i u organizaciji sportskih aktivnosti za obrtnike. Za svoj predani rad primio je Brončanu plaketu, priznanje Obrtničke komore Krapinsko-zagorske županije dodijeljeno 2022. godine, kao i priznanje iste komore za 20 godina uspješnog poslovanja obrta.
Kao ugledan i častan obrtnik, Ivan Sever svojim dugogodišnjim uspješnim radom, uz puno truda i odricanja, unapređuje obrtništvo te snažno doprinosi njegovu daljnjem razvoju.

Inicijator: Udruženje obrtnika Sveti Križ Začretje 

IVANA JUNKOVIĆ 
Rođena je 11.3.1988. U Zaboku. Osnovnu školu završila  u Svetom Križu Začretju gdje je i živjela većinu svog života. Diplomirala je 2013. godine u Zagrebu i stekla zvanje magistar primarnog obrazovanja s engleskim jezikom. Odmah po završetku studija zaposlila  se u OŠ Sveti Križ Začretje kao učiteljica engleskog jezika i  tu radi već trinaestu godinu. Uživa u radu s djecom i predano, odgovorno  i motivirano radi  svoj posao ali sudjeluje i u nizu projekata i aktivnosti izvan nastave. U Društvu “Naša djeca” Sveti Križ Začretje volontira od 2013. godine. Godinama je vodila “ Spikaonicu” radionicu-igraonicu engleskog jezika za najmlađe gdje su najmlađi na primjeren i njima oduševljavajući način, kroz igru učili engleski. DND ju šalje na edukaciju 2018. i 2019.godine. Završila je program Bajkaonice te od tada redovito vodi Bajkaonice u školi, vrtiću i općinskoj knjižnici uključujući se u planirane aktivnosti Mjeseca knjige, Dječjeg tjedna kao zimskih Bajkaonica ali i pričaonica u mjesnoj knjižnici  četvrtkom – “Bilo jednom davno” . Ivana tako aktivno i djeci primjereno prenosi priče i bajke svijeta, pomažući im da zavole priču, čitanje i pripovijedanje, da razvijaju maštu i otkrivaju kroz smijeh i igru druge svjetove. Godine 2018. bila je motivirajući dio  tima u kojem je, zajedno s djecom napisala priču „Neispričane priče…kojima nema kraja“. Priča je sudjelovala u projektu Saveza DND-a Hrvatske i NIVEE „Neka odrastanje bude dječja igra“ i u konkurenciji od 21 priče iz cijele Hrvatske od strane čitaoca koji su glasali online i  svih članova žirija uvjerljivo je proglašena najboljom, a poznati glumci priču su pričali  i izvodili  djeci diljem Hrvatske. 2021.godine Ivana se, s DND-om , aktivno uključila u brigu o djeci pogođenoj potresom iz Petrinje i Siska koja su  bila smještena u Mariji Bistrici. Dolazi im pričati priče i pripremati igraonice. Kreativna i sklona druženjima godinama vodi ekipu DND-a na Likovne kolonije u Kumrovec i Stubičke Toplice. Domislila je aktivnosti za obilježavanje Dana plesa koji su se počeli obilježavati u DND-u ove godine. U svim akcijama i aktivnostima koje  DND-e tijekom godine radi, Ivana je uvijek aktivna, puna ideja i kreativnih rješenja. Ujedno Ivana je demonstratorica na “Kinču moje babice” već 13 godina, te veselo sama uči i podučava djecu starim zaboravljenim vještinama. Svojom stručnošću, motivacijom i kreativnošću primjer je volonterke na koju uvijek možemo računati u našem Sv. Križu Začretju, u DND-u, Školi, Vrtiću, Općinskoj knjižnici  te tako već godinama pridonosi kvaliteti života naših najmlađih, djece naše općine. 

Inicijator: Društvo Naša djeca Sveti Križ Začretje 
NIKOLA DLESK 

Rođen je 13. ožujka 1985. godine, dolazi iz Donje Šemnice.
Nakon završetka srednjoškolskog obrazovanja u Bedekovčini, svoj je životni i radni put gradio kroz bogato radno iskustvo u Hrvatskoj i inozemstvu.
Dugogodišnji je i predani član Kulturno-umjetničkog društva Sveti Križ Začretje, u kojem aktivno djeluje od 2013. godine kao plesač velikog folklora. Svojim radom, energijom i odgovornošću ističe se kao uzoran član.
Kroz godine je pokazao iznimnu posvećenost radu Društva, sudjelujući ne samo u nastupima već i u organizaciji događanja, gdje se uvijek daje u potpunosti, nesebično i s puno entuzijazma.
Njegova dugogodišnja radna i životna iskustva oblikovala su ga kao vrijednu i pouzdanu osobu, a ljubav prema tradiciji i zajedništvu dodatno ga povezuje s radom KUD-a.

MIHAEL KOTARSKI  
Rođen je 30.03.2003. godine u Zaboku.
Živi u Mirkovcu te je osnovnu školu završio u Svetom Križu Začretju.
U KUD-u je aktivan sviraču u tamburaškom orkestru već 13  godina
Srednju školu je završio u Karpini kao tehničar za računalstvo te trenutno pohađa fakultet proizvodnog strojarstva na Sveučilištu sjever u Varaždinu
Tijekom svih tih godina sudjelovao je na brojnim nastupima, smotrama, manifestacijama i kulturnim događanjima, gdje svojim trudom i ljubavlju prema tamburaškoj glazbi doprinosi radu i očuvanju tradicije našega kraja.
Kroz dugogodišnje članstvo u KUD-u stekao je brojna iskustva, prijateljstva i uspomene koje ga i danas povezuju s folklorom, tamburaškom glazbom i tradicijom. Svojim zalaganjem i dugogodišnjim radom vrijedan je član našega KUD-a te svojim primjerom pokazuje koliko je važno čuvati i prenositi kulturnu baštinu na mlađe generacije.

LUKA BIŠKUP 
Rođen je na dan 23.10.2001. u Zaboku.
Živi u Svetom križu Začretju gdje je i pohađao osnovnu školu.
Nakon završenog osnovnoškolskog obrazovanja upisuje te završava smjer tehničar za računalstvo u Srednjoj školi Krapina.
Ljubav i želja prema tamburi i tradicionalnoj glazbi pojavila se već 10-toj godini u osnovnoj školi te 4 godine kasnije se pridružuje KUD-u Sveti križ Začretje gdje sada već aktivno sudjeluje preko desetljeća.
Kroz to razdoblje aktivno prolazi kroz probe, nastupe, smotre, turneje te sve ostale akcije i dobrobiti društva.

Inicijator: Kulturno umjetničko društvo Sveti Križ Začretje 











                         					     
           REPUBLIKA HRVATSKA
 KRAPINSKO-ZAGORSKA ŽUPANIJA
     OPĆINA SVETI KRIŽ ZAČRETJE
              OPĆINSKO VIJEĆE	
        	
KLASA: 061-01/26-01/002
URBROJ: 2140-28-01-26-10
Sveti Križ Začretje, ___.09.2026.
 
              Na temelju članka 32. Statuta općine Sveti Križ Začretje („Službeni glasnik“ Krapinsko-zagorske županije br. 21/21), Općinsko vijeće Sveti Križ Začretje na __. sjednici  održanoj ___09.2026. godine  donijelo je:

O D L U K U 

I.
Povodom Dana Općine Sveti Križ Začretje 14. rujna 2026. godine dodjeljuju se sljedeće nagrade i priznanja:  
Povelja Općine Sveti Križ Začretje

1. Općinska knjižnica i čitaonica Sveti Križ Začretje 
2. Zagorska javna vatrogasna postrojba 

Zahvalnica Općine Sveti Križ Začretje

6. Ivan Sever, Galovec Začretski 25 a, Sveti Križ Začretje 
7. Ivana Junković, Trg Julija Lembergera 3, Sveti Križ Začretje 
8. Nikola Dlesk, Donja Šemnica 131, 49000 Krapina
9. Mihael Kotarski, Mirkovec 42a 49223 Sveti Križ Začretje
10. Luka Biškup, Marije Jurić Zagorke 109, 49223 Sveti Križ Začretje 

II.

Nagrade i priznanja uručit će se na svečanoj sjednici Općinskog vijeća 11. rujna 2026. godine.

IV.
Obrazloženja inicijatora sastavni su dio ove Odluke.



							PREDSJEDNICA
					                    OPĆISNKOG VIJEĆA
[bookmark: _Hlk201559031]				                         Tončica Božić, univ. spec. act. soc.











                         	                                                                  
            REPUBLIKA HRVATSKA
   KRAPINSKO-ZAGORSKA ŽUPANIJA
     OPĆINA SVETI KRIŽ ZAČRETJE
             OPĆINSKI NAČELNIK

KLASA: 024-01/26-01/003
URBROJ: 2140-28-03-26-
Sveti Križ Začretje, 02.09.2026.

								PREDSJEDNICI 
OPĆINSKOG VIJEĆA


Predmet: Izvješće o radu Općinskog načelnika 
	     za razdoblje 01.01.2026.-30.06.2026. godine


	U skladu sa odredbama Statuta Općine Sveti Križ Začretje Općinskom vijeću podnosim Izvješće o radu za razdoblje od 01.01.2026.-30.06.2026. godine.

1. FINANCIJSKO POSLOVANJE
Financijsko poslovanje Općine je stabilno što se detaljno može vidjeti i iz  Polugodišnjeg izvještaja o izvršenju Proračuna Općine Sveti Križ Začretje za 2026. godinu koje je upućeno Općinskom vijeću na donošenje.

2. INVESTICIJE I PROJEKTI
Po provedenom postupku javne nabave ugovoreni su radovi na asfaltiranju nerazvrstanih
cesta i biciklističke staze.  Ukupna vrijednost radova iznosi 594.798,63 EUR bez PDV-a, odnosno 743.498,29 EUR sa PDV-om. Izvođač je s danom 12.06.2026. godine uveden u posao i od tada mu teče ugovoreni rok izvođenja radova od 120 dana.  U sklopu ove investicije,  u skladu s donesenim Programom građenja komunalne infrastrukture planira se asfaltirati 27 dionica nerazvrstanih cesta te biciklistička staza. 
	Druga prema vrijednosti je investicija rekonstrukcije Društvenog doma Ciglenica.  Izvođač radova je tvrtka ISF d.o.o. iz Ivanca koja je u postupku javne nabave dala najpovoljniju ponudu za predmetne radove.  Ugovorna vrijednost radova iznosi 357.600,44 eura, a planirani radovi uključuju unutarnje uređenje (podovi, žbukanje, završne obrade), ugradnju visokoučinkovitih sustava grijanja i hlađenja, električnih instalacija, fotonaponske elektrane i toplinsku izolaciju vanjske ovojnice zgrade (izolacija zidova, poda i krova). Kako je planirani rok završetka radova 8 mjeseci očekuje se da bi se početkom sljedeće godine objekt mogao staviti u funkciju.  Sufinanciranje projekta Općina Sveti Križ Začretje osigurala je prijavom na  LAG natječaj „Ulaganje u razvoj, uređenje, obnovu i digitalizaciju infrastrukture za lokalno stanovništvo“  unutar intervencije „77.06. Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske 2023. – 2027, a odobreni iznos potpore iznosi  106.044,26 EUR.
U travnju ove godine izvršeno je uvođenje u posao izvođača radova na 7,8 milijuna eura vrijednoj rekonstrukciji i dogradnji Osnovne škole Sveti Križ Začretje. Radi se o projektu Krapinsko-zagorske županije, kojim će se osigurati prelazak škole u jednu smjenu, kroz dogradnju tri učionice te dvodijelne sportske dvorane. Rekonstrukcijom postojećeg školskog prostora planiraju se urediti učionice predmetne nastave, školski hol, kabineti, sanitarije te adekvatna radionu za majstorsku praksu. Ukupno je osigurano 4,4 milijuna eura bespovratnih sredstava, dok preostali iznos zajednički financiraju Krapinsko-zagorska županija i Općina Sveti Križ Začretje. 
Od ostalih javnih zgrada na području Općine valja istaknuti dva projekta koja su prijavljena na Javni poziv  „Energetska obnova zgrada javnog sektora“ :  Energetska obnova Društvenog doma Štrucljevo ukupne  vrijednost projekta 563.715,06 te Energetska obnova zgrade DVD-a Brezova, na adresi Mirkovec 76, 49223 Sveti Križ Začretje ukupne vrijednost projekta 873.321,31 €. 
23.06.2026. godine sa Ministarstvom demografije i useljeništva potpisana su  dva ugovora o sufinanciranju projekata na području Općine Sveti Križ Začretje. 
Jedan ugovor odnosi se na uređenje vanjskog prostora u sklopu Dječjeg vrtića Sveti Križ Začretje. Provedbom ovog projekta unaprijedit će se materijalni uvjeti u Dječjem vrtiću Sveti Križ Začretje kroz nabavu opreme, novih igrala i rekvizita koji će se koristiti u vanjskom prostoru vrtića. Cilj projekta je povećati kvalitetu odgoja i obrazovanja u dječjem vrtiću poboljšavanjem edukativnih sadržaja. Nova igrala, rekviziti i oprema doprinose motoričkom, kognitivnom i socijalnom razvoju djece polaznika vrtića. Vrijednost projekta iznosi 17.436,63 EUR od čega bespovratna sredstva Ministarstva demografije i useljeništva iznose 10.000,00 EUR.
Drugi ugovor odnosi se na projekt Uređenja i opremanja igrališta u Donjoj Pačetini.  Projekt uređenja i opremanja ima za cilj stvaranje sigurnog i zabavnog prostora za djecu svih uzrasta unaprjeđenjem sportske i društvene infrastrukture na igralištu u Donjoj Pačetini na području Mjesnog odbora  Donja Pačetina I (Kučkovečki, Lovrenčići). Projektom se planira uređenje i opremanje igrališta koje će obuhvatiti sportski teren i dječje igralište čime će se prostor prilagoditi razvojnim potrebama s igrama i rekvizitima koji potiču kreativnost, fizičku aktivnost i socijalizaciju. Planirana vrijednost projekta iznosi 49.71,50 EUR od čega bespovratna sredstva Ministarstva demografije i useljeništva iznose 19.565,91 EUR. 
	Uz igralište u Donjoj Pačetini, uređeno je asfaltirano igralište u naselju Kozjak Začretski na način da je izvršeno tankoslojno presvlačenje postojećeg asfalta. Vrijednost izvedenih radova iznosi    11.495,05 EUR.

U skladu s planiranom investicijom uređenja autobusnog stajališta u naselju Galovec Začretski naručena je izrada projektne dokumentacije – Prometni elaborat Obilježavanje pješačkog prijelaza na ŽC 2160 u naselju Galovec Začretski. Sa realizacijom ove investicije započeti će se po okončanju postupka jednostavne nabave.

S ciljem povećanja sigurnosti  prometovanja nerazvrstanom cestom NC BR-1 naručena je izrada projektne dokumentacije u vrijednosti 11.437,50 eura. Nažalost, zbog nedostatka stručnog kadra i poteškoća u radu novog sustava e-konferencija kasni se sa ishođenjem odgovarajućih odobrenja za gradnju te je vrlo izgledno da se investicija neće realizirati do kraja ove godine.

 U izvještajnom razdoblju produžen je i ugovoreni rok izrade projektno-tehničke dokumentacije za rekonstrukciju i prenamjenu postojeće zgrade nekadašnjih staja i gospodarskog dijela vlastelinstva dvorca Sveti Križ Začretje te uređenje parka  do 31.10.2026. godine.
S ciljem izgradnje produžetaka vodovodne mreže sklopljeni su ugovori sa Zagorskim vodovodom sa izgradnju sljedećih vodovodnih mreža: 
	Redni
 broj
	Komunalna vodna građevina 
	Iznos sukladno Ugovoru o prijenosu financijskih sredstava 

	1.
	MVM Sveti Križ Začretje-Dukovec 

	19.746,14


	2.
	MVM Sveti Križ Začretje
-ogranak u Ulici Ljudevita Gaja 
	
5.907,17

	
	Ukupno: 
	25.467,65




	U izvještajnom razdoblju izgrađeno je nekoliko produžetaka postojeće javne mreže u vrijednosti 10.137,50 EUR.
	Postojeća komunalna infrastruktura održavana je u skladu sa planiranim aktivnostima. Redovno je vršeno održavanje makadamskih cesta, javnih površina  i javne rasvjete kao i košnja uz prometnice te hortikulturno uređenje javnih površina. 
	U skladu sa odredbama Zakona o cestama izvršeno je evidentiranje 2 nerazvrstane ceste: NC D-11A, Nastavak Dukovec Popovići-Vujnovići u naselju Dukovec k.o. Donja Pačetina te NC DP-22, Spoj Gornja Pačetina - Završje u naselju Završje Začretsko

INVESTICIJE U GOSPODARSTVO,  POLJOPRIVREDA I TURIZAM

U lipnju ove godine, uslijed velikog požara došlo je do potpunog uništenja proizvodnih objekata tvrtke Prostoria u Pustodolu Začretskom. Vatra je progutala veći dio kompleksa, uključujući proizvodne hale, šivaonu, skladišta spužvi, nadstrešnice i upravnu zgradu, a nekoliko dana kasnije došlo je i do manjeg požara na solarnim panelima. Nažalost, ovo je velika tragedija za začretsko gospodarstvo. Iznimno nas raduje činjenica da se u vrlo kratkom roku proizvodnja postupno stabilizirala te je došlo do reorganizacije i uspostave novih proizvodnih procesa na drugim lokacijama. Prema izjavama vlasnika intenzivno se radi na uklanjanju uništenih građevina nakon čega slijedi izgradnja novih. 
Ostali obrtnici i poduzetnici u Zoni, ali i van nje posluju stabilno i uspješno se nose s izazovima u poslovanju. 
	Broj nezaposlenih je u kontinuiranom padu. Na dan 31.12.2025. godine na području Općine evidentirano je 58 nezaposlenih osoba, a na dan 30.06.2026. godine bilo ih je 40.

Što se tiče poljoprivrede, u skladu s Programom potpora u poljoprivredi dodjeljivane su potpore poljoprivrednicima. Najveći interes bio je ponovno za mjeru 2 kroz koju se financira kupnja plastenika, mehanizacije i opreme za obavljanje poljoprivredne djelatnosti. Ove godine za ovu mjeru dodijeljeno je gotovo 32.000,00 eur.
Sveti Križ Začretje je dana 25. travnja 2026. godine bio domaćin XXIII. Izložbe stoke i XXV. Izložbe konja Krapinsko-zagorske županije. Posjetitelji su mogli vidjeti izložbena grla simentalske i holstein pasmine goveda, izvornih pasmina konja hrvatski hladnokrvnjak i hrvatski posavac, magaraca, kao i kolekcije zagorskog purana i drugih malih životinja. HAPIH-ov Centar za stočarstvo sudjelovao je u organizaciji tradicionalno vrlo zanimljivog Bambino kupa i izložbe goveda, pri čemu su odabir izložbenih grla obavili djelatnici područnog ureda Centra za stočarstvo na čelu s rukovoditeljicom Mirjanom Očko, dok je ocjenu goveda na samoj izložbi obavio Josip Crnčić, također iz HAPIH-ovog Centra za stočarstvo. 
Na atraktivnom vidikovcu iznad vinograda u Komoru Začretskom u suradnji sa Turističkom zajednicom područja Srce Zagorja izgrađeno je prvo bike odmorište s vidikovcem u Hrvatskom zagorju što predstavlja veliki iskorak u razvoju outdoor i cikloturističke ponude destinacije Srce Zagorja. Bike odmorište će biti namijenjeno biciklistima, rekreativcima, planinarima i svim posjetiteljima koji žele istraživati Zagorje aktivnim odmorom. Uz prostor za predah i odmor, posjetiteljima će ponuditi jedinstven panoramski pogled na zagorske brege i vinograde, stvarajući novu atraktivnu točku za zaustavljanje, fotografiranje i uživanje u prirodnom krajoliku. Projekt Bike odmorište Sveti Križ Začretje predstavlja ulaganje u održivi razvoj turizma i kvalitetniju turističku infrastrukturu te potvrđuje usmjerenost Općine Sveti Križ Začretje i Turističke zajednice područja Srce Zagorja prema razvoju cjelogodišnjeg, aktivnog i održivog turizma.
3. PREDŠKOLSKI ODGOJ I ŠKOLSTVO

Ustanova Dječji vrtić Sveti Križ Začretje je organizirala i provodila: 
1. redoviti cjelodnevni desetsatni program - program njege, odgoja, obrazovanja, zdravstvene zaštite i pravilne prehrane djece od navršenih godinu dana do polaska u osnovnu školu 
1. program predškole koji je obavezan za djecu u godini pred polazak u osnovnu školu, a koja nisu obuhvaćena redovitim programom
1. program ranog učenja engleskog jezika kao kraći program u organizaciji Udruge Naučimo puno

Vrste programa u Dječjem vrtiću u godini 2025./2026.:
	Vrsta programa 
	Broj skupina

	1. redoviti cjelodnevni desetsatni program
	7

	1. program predškole
	1

	1. kraći program ranog učenja engleskog jezika
	2



Program rada ustanove  se financirao u skladu čl.48. i čl.50. Zakona o predškolskom odgoju i obrazovanju, a sukladno Odluci Općine Sveti Križ Začretje o cijeni i mjerilima financiranja redovitog cjelodnevnog desetsatnog programa. Sredstva za osnivanje Dječjeg vrtića osigurana su u Proračunu Općine Sveti Križ Začretje, bez obveze vraćanja.
1. Sredstva za rad Dječjeg vrtića osigurana su iz:
1. proračuna Općine Sveti Križ Začretje
1. participacije roditelja djece korisnika usluga, osim Programa predškole koji je za roditelje besplatan
1.  donacija
1.  drugih zakonom dopuštenih izvora

Nažalost, prostorni kapaciteti zgrade dječjeg vrtića nisu dovoljni za zbrinjavanje sve djece čiji
su roditelji podnijeli zahtjev za upis.  Po provedenom Javnom pozivu za upis djece upisano je 33-oje djece, a sedamdesetak djece s prebivalištem na području Općine koji su stariji od godine dana ostalo je neupisano. Kako bi se roditeljima olakšalo, nastavljeno je sufinanciranje boravka djece u ostalim vrtićima van općine kao i obrtima za čuvanje djece. Tako se  na dan 30.06.2026. godine   iz proračuna općine sufinancira boravak  101 djece za što je u prvih šest mjeseci godine utrošeno  145.828,55 eura.

Što se tiče ulaganja u školstvo  uz ranije spomenutu investiciju dogradnje osnovne škole
nastavljene su tekuće investicije poput  financiranja plaće djelatnice u produženom boravku koji je organiziran u sklopu Osnovne škole. Školi su isplaćena dodatna financijska sredstva za sufinanciranje NTC kampa, rad školske zadruge te krčenje raslinja. 
	Sve odobrene učeničke i studentske stipendije isplaćivane su u skladu sa sklopljenim ugovorima. 
 	Općinska knjižnica i čitaonica Sveti Križ Začretje javna je ustanova u kulturi koja samostalno djeluje od 1996. godine, nastavljajući bogatu tradiciju čitanja u mjestu koja je započela osnivanjem prve čitaonice još 1876. godine. Ove godine obilježavaju se ovi iznimno važni jubileji.  Uz redovnu djelatnost u izvještajnom razdoblju organizirala je kulturno-edukativne programe kao i događanja u Muzeju Žitnica. 

4. SOCIJALNA SKRB

U izvještajnom razdoblju, ovisno o zaprimljenim zahtjevima isplaćivane su jednokratne novčane pomoći građanima od kojih su najveći iznosi isplaćeni roditeljima djece za troškove hipoterapije.  Povodom uskrsnih blagdana za  38 obitelji slabijeg imovinskog stanja podijeljeni su poklon bonovi za nabavu živežnih namirnica u vrijednosti 50 eura po korisniku. 

5. [bookmark: _Hlk104376086]KULTURA, SPORT I OSTALO

U Svetom Križu Začretju je  6. lipnja 2026. godine, održan “Festivalčić” – završno događanje projekta Baltazar 8 usmjerenog osiguravanju pomoćnika u nastavi i stručnih komunikacijskih posrednika učenicima s teškoćama u razvoju u osnovnim i srednjim školama. Događanje je okupilo učenike i učenice s teškoćama u razvoju i njihove kolege koje su svoje škole predstavili putem promotivnih štandova te glazbenim, plesnim i dramsko-scenskim izvedbama. U sklopu događanja organiziran je bogat program u kojem je sudjelovalo 123 učenika iz ukupno 13 škola.  Općina je organizatoru Krapinsko-zagorskoj županiji pomogla kroz osiguranje tehničke pomoći i logistiku.

6. JEDINSTVENI UPRAVNI ODJEL

Sa danom 30.06.2026. godine  prestao je radni odnos kolegici Nataliji koja je radila na radnom
mjestu referenta za obračun i naplatu općinskih prihoda tako da je u Jedinstvenom upravnom  odjelu smanjen broj zaposlenih.  Uz smanjenje broja službenika uvođenjem novih obveza koje su spuštene na jedinice lokalne samouprave otežano je izvršavanje svih obveza u rokovima. 
Kao načelnik, u svom sam se radu pridržavao važećih Zakona, Statuta Općine, Odluka Općinskog vijeća te ostalih propisa i smjernica. 
	Koristim priliku da članove Općinskog vijeća pozovem na konstruktivnu raspravu u donošenju odluka koje utječu na sve stanovnike naše Općine. 


							    OPĆINSKI NAČELNIK
							     Marko Kos, dipl.oec.	





                           					
           REPUBLIKA HRVATSKA	
 KRAPINSKO-ZAGORSKA ŽUPANIJA
     OPĆINA SVETI KRIŽ ZAČRETJE
               OPĆINSKO VIJEĆE                                           
	
KLASA: 024-01/26-01/003
URBROJ: 2140-28-01-26-
Sveti Križ Začretje,  09.09.2026.


            Na temelju članka 32. Statuta Općine Sveti Križ Začretje («Službeni glasnik Krapinsko zagorske županije» br. 21/2021), Općinsko vijeće Općine Sveti Križ Začretje na svojoj  12.  sjednici održanoj  09.09.2026. godine donijelo je:



O D L U K U

Usvaja se Izvješće o radu Općinskog načelnika za razdoblje 01.01.2026. godine do 30.06.2026. godine.




PREDSJEDNICA
OPĆINSKOG VIJEĆA
Tončica Božić, univ. spec. act. soc.






















                                      
          REPUBLIKA HRVATSKA
KRAPINSKO-ZAGORSKA ŽUPANIJA
    OPĆINA SVETI KRIŽ ZAČRETJE
               OPĆINSKO VIJEĆE

KLASA: 400-05/26-01/033
URBROJ: 2140-28-01-26-15
Sveti Križ Začretje, 02.09.2026.
                   PREDSJEDNICI
                   OPĆINSKOG VIJEĆA
PREDMET: 1. Izmjena i dopuna Pravilnika o provedbi postupaka jednostavne nabave
PRAVNI TEMELJ: članak 15. Zakona o javnoj nabavi (“Narodne novine“ broj 120/16,               
           114/22 i 48/26)

NADLEŽNOST ZA DONOŠENJE: Općinsko vijeće

PREDLAGATELJ: Općinski načelnik

OBRAZLOŽENJE:

	Općinsko vijeće Sveti Križ Začretje na 11. sjednici održanoj 14.08.2026. godine donijelo je Pravilnik o provedbi postupaka jednostavne nabave.
	U skladu sa odredbama članka 79. Zakona o lokalnoj i područnoj (regionalnoj) samoupravi  (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/209) predmetni akt dostavljen je na kontrolu zakonitosti Ministarstvu gospodarstva. 
	Ministarstvo je utvrdilo da su uvidom u Pravilnik u bitnome uređena pitanja koja članak 15. Zakona o javnoj nabavi nalaže urediti općim aktom o jednostavnoj nabavi, no dani su i prijedlozi za usklađenje kojima bi se dodatno pojasnile pojedine odredbe Pravilnika (Dopis Ministarstva  KLASA: 406-01/26-02/117, URBROJ: 526-08-01-01-26-2 od 25.08.2026. u prilogu) 
	Sukladno iznijetom, Općinski načelnik utvrdio je prijedlog 1. Izmjene i dopune Pravilnika o provedbi postupaka jednostavne nabave te se predlaže Općinskom vijeću donošenje istog u priloženom tekstu.

OPĆINSKI NAČELNIK
                                                                                                                      Marko Kos, dipl.oec

	









                         					
          REPUBLIKA HRVATSKA
KRAPINSKO-ZAGORSKA ŽUPANIJA					
   OPĆINA SVETI KRIŽ ZAČRETJE
            OPĆINSKO VIJEĆE 

KLASA: 400-05/26-01/033
URBROJ: 2140-28-01-26-14
Sveti Križ Začretje, _____.2026.

Na temelju članka 15. stavka 2. Zakona o javnoj nabavi („Narodne novine“, broj 120/16, 114/22 i 48/26, dalje u tekstu: Zakon) i članka 32. Statuta Općine Sveti Križ Začretje („Službeni glasnik Krapinsko – zagorske županije“, broj 21/21), Općinsko vijeće Općine Sveti Križ Začretje, na 12. sjednici održanoj, _______2026., donijelo je


1. IZMJENU I DOPUNU PRAVILNIKA
O PROVEDBI POSTUPAKA JEDNOSTAVNE NABAVE

Članak 1.

	U Pravilniku o provedbi postupaka jednostavne nabave („Službeni glasnik Krapinsko-zagorske županije“ broj 37/2026) 

U članku 15. 

Stavak 2. mijenja se i glasi:

(2) 	Odluka o poništenju postupka jednostavne nabave najmanje sadrži: podatke o javnom 
naručitelju, predmet nabave, procijenjenu vrijednost nabave, obrazloženi razlog poništenja te uputu o pravu podnošenja prigovora.

Stavak 4. se briše, a stavak 5. postaje stavak 4. te glasi:
(4) Odluka o poništenju  postaje izvršna:
1. istekom roka za podnošenje prigovora, ako prigovor nije podnesen
2. dostavom odluke o prigovoru kojom se obustavlja postupak po izjavljenom prigovoru ili odbacuje prigovor sukladno odredbama članka 18. stavka 1. točke 1. do 3. ovog Pravilnika.

Članak 2. 
U članku 16. 

stavak 1. mijenja se i glasi:

(1)  U svrhu osiguranja pravne zaštite u postupcima jednostavne nabave čija je procijenjena vrijednost veća od 15.000,00 eura, gospodarski subjekti koji smatraju da im je postupanjem naručitelja u pojedinoj nabavi povrijeđeno pravo ili pravni interes imaju pravo prigovora.

Stavak 2. mijenja se i glasi:

(2) Prigovor se izjavljuje općinskom načelniku Općine Sveti Križ Začretje u roku od 3 dana od dana objave odluke o odabiru ili odluke o poništenju. 



Članak 3. 

U članku 17. stavak 3. mijenja se i glasi:

(3) Ako prigovor sadržava kakav nedostatak koji onemogućuje postupanje po prigovoru, odnosno ako je nerazumljiv ili nepotpun, Naručitelj će pozvati podnositelja prigovora da u roku od 2 dana otkloni nedostatak. Ako podnositelj prigovora u ostavljenom roku ne otkloni nedostatak, prigovor će se smatrati neurednim.


Članak 4.
U Članku 18. 

Stavak 1. točka 4. mijenja se i glasi:

4. usvojiti prigovor te poništiti odluku o odabiru ili odluku o poništenju, nakon čega će se, ukoliko je to primjenjivo,   provesti ponovni postupak pregleda i ocjene ponuda i donijeti nova odluka. 

stavak 3. mijenja se i glasi: 

(3)	Protiv odluke načelnika Općine Sveti Križ Začretje donesene povodom prigovora žalba nije dopuštena, ali se može pokrenuti upravni spor pred mjesno nadležnim upravnim sudom u roku od 30 dana od dana dostave rješenja.


Članak 5. 
Članak 20. stavak 5. mijenja se i glasi:

(5)	Na izmjene narudžbenice odnosno sklopljenog ugovora na odgovarajući se način primjenjuju odredbe Zakona o izmjeni ugovora o javnoj nabavi za vrijeme njegova trajanja. Izmjene ugovora o jednostavnoj nabavi ne smiju imati za posljedicu povećanje vrijednosti ugovora iznad vrijednosnih pragova prvotno provedenog postupka nabave, osim ako su u postupku jednostavne nabave primijenjena pravila koje vrijede za taj viši vrijednosni prag.

Članak 6. 
(1) Ova 1. izmjena i dopuna Pravilnika o provedbi postupaka jednostavne nabave stupa na snagu osam dana od objave u „Službenom glasniku Krapinsko-zagorske županije“.

(2) Ova 1. izmjena i dopuna Pravilnika o provedbi postupaka jednostavne nabave objavit će se na internetskoj stranici Općine Sveti Križ Začretje i u EOJN RH.
                                                                                                                                                                           
PREDSJEDNICA
							         OPĆINSKOG VIJEĆA
                                                                 	              Tončica Božić, univ. spec. act. soc.








[bookmark: _GoBack]





oleObject7.bin



image1.wmf



image2.wmf

oleObject3.bin

